Harry Potter i Velered feniksa (21/6/03) - 2003-06-21
Knjižare su sinoć bile otvorene dugo iza ponoći. Pred njima su se stvarali redovi već u rane večernje sate, a u redovima su bili uglavn
Točno u ponoć, po lokalnom vremenu u knjižarama u desecima zemalja svijeta, počeo se prodavati peti roman o Harryju Potteru, "Harry Potter i Velered feniksa". Za mnoge, ovo je kulturni događaj godine - pogotovo ako vam je recimo 12 godina, ili, pak, ako ste roditelj kojem djeca inače ne čitaju baš rado. Kako piše , promocija novog romana britanske spisateljice J.K. Rowling u marketinškom smislu izvedena je izvrsno. Knjižare u Americi sinoć su bile otvorene dugo iza ponoći, pred njima su se stvarali redovi već u rane večernje sate, a u redovima su bili uglavnom oni koji ponoć rijetko dočekuju budni - mnogi od njih odjeveni poput Harryja Pottera i njegovih kolega-čarobnjaka iz škole Hogwarts. Kostimi iz filma mogli su se kupiti u trgovinama igračaka lanca Toys 'R' Us. Cijena petog romana o Harryju Potteru - čije se objavljivanje s nestrpljenjem čekalo čak tri godine - je u Sjedinjenim Državama $29.99. Izdavačka kuća objavljuje ga u tiraži od 8.5 milijuna primjeraka - za polovicu većoj no što je bila ona prethodnog romana o malom čarobnjaku. ****** Kako javlja CNN, jučer je ispred glavne gradske knjižnice New York Cityja, na Manhattanu, bilo prilično živo, uz stroge mjere sigurnosti. Iz blindiranog vozila - na očigled stotina fanova Harryja Pottera - izašla su dva naoružana stražara, koji su knjižnici isporučili prvi primjerak romana "Harry Potter i Velered feniksa", potpisan od autorice J.K. Rawling. U zgradu je knjigu unio namještenik u bijelim rukavicama. "Takav se tretman predviđa samo u posebnim prilikama" - objasnio je direktor newyorške Gradske knjižnice Paul LeClerk. "J.K.Rawling je izrazila želju da prvi primjerci budu poklonjeni newyorškoj knjižnici, kao izraz divljenja zbog izdržljivosti i hrabrosti građana Manhattana, nakon terorističkih napada od 11. rujna 2001." - rekao je prvi čovjek izdavačke kuće Richard Robinson. Autoričina posveta glasi: "Građanima New Yorka, s ljubavlju i divljenjem." Gradske knjižnice New York Cityja kupile su 1 200 primjeraka novog romana o Harryju Potteru, za svojih 85 podružnica. "Najnoviji roman o Harryju Potteru, sa svojih 870 stranica, duži je od telefonskog imenika Manhattana" - primjećuje novinar .